**Հիրաչ Յագան** (ֆր.՝ Hiraç Yagan, հունվարի 3, 1989(1989-01-03), Էտերբեկ, Բրյուսել, Բելգիա), հայկական ծագմամբ բելգիացի ֆուտբոլիստ, շվեյցարական «Ստադ Նյոն (ֆուտբոլային ակումբի)» կիսապաշտպան։

Ակումբային կարիերա
------------------

Դեռ երիտասարդ տարիներին խաղացել է լյեժի « Ստանդարտ (ֆուտբոլային ակումբում»։ 2009 թվականից խաղերին մասնակցելու հայտ է ներկայացրել, սակայն չեն շտապել նրան խաղադաշտ հանելու։ 2010 թվականին Յագանին վարձավճարով խաղալու են ուղարկել առաջին դիվիզիոնի «Տյուբիզ (ֆուտբոլային ակումբ)»։ Իր առաջնելույթը նշել է 22-րդ փուլում՝ «Տուրտունի» դեմ մրցախաղում։ Բայց այստեղ էլ խաղալով երեք խաղ, վերադարձել է հետ՝ «Ստանդարտ», որի հետ ստորագրել է մեկ տարվա պայմանագիր։ Ակումբի գլխավոր մարզչի պաշտոնից Լասլո Բյոլյոնի մեկնելուց հետո Յագանը երկար ժամանակ մնացել է պահեստայինների նստարանին, քանի որ նոր մարզչային թիմը նրա ծառայությունների կարիքը չի զգացել։

2012 թվականի գարնանը Յագանը ժամանել է Հայաստան՝ պատմական հայրենիք, որտեղ պայմանագիր է կնքել Կապանի Գանձասար ֆուտբոլային ակումբի հետ։ Թիմի հետ աշխատելով մի քանի ամիս՝ չի կարողացել հիմնական կազմում տեղ զբաղեցնել, ինչի արդյունքում ակումբի ղեկավարությունը հրաժարվել է նրա ծառայություններից։

Կարիերան հավաքականում
---------------------

Հանդիսանալով Բելգիայի քաղաքացի՝ Հիրաչը Հայաստանի Ֆուտբոլի ֆեդերացիայի հրավերով ընդունել է Հայաստանի քաղաքացիություն և խաղացել է Հայաստանի ֆուտբոլի երիտասարդական հավաքականի կազմում, երիտասարդականի կազմում իր առաջին գոլը Յագանը խփել է 2011 (մինչև 21) թվականը Եվրոպայի առաջնության նախընտրական խաղում Շվեյցարիայի երիտասարդական հավաքականի դարպասին, այդ խաղն ավարտվել է 1:3 հաշվով՝ հայերի պարտությամբ։ Հայաստանի ազգային հավաքականում Յագանի առաջնելույթը տեղի է ունեցել 2009 թվականի օգոստոսի 12-ին՝ Հայաստան-Մոլդովա ընկերական խաղի ժամանակ, հայկական թիմը այդ խաղում պարտվել է 1:4 հաշվով, քանի որ մարզիչ Վարդան Մինասյանի նպատակը եղել է նորեկների, այդ թվում նաև՝ Յագանի խաղին հետևելը։ Յագանը խոսում է անգլերեն և ֆրանսերեն լեզուներով, աստիճանաբար կատարելագործում է հայերենը։

2016 թվականի ամռանը ConIFA աշխարհի առաջնության ժամանակ խաղացել է Արևմտյան Հայաստանի հավաքականի կազմում։ Չագոս կղզու հետ կայացած խաղի ժամանակ 73-րդ րոպեին գոլ է խփել։

Նվաճումներ
----------

«Ստանդարտ» (Լյեժ)
* Բելգիայի ֆուտբոլի առաջնություն 2008/2009

Անձնական կյանք
--------------

Հիրաչի զարմիկը Իվան Յագանը խաղում է Բելգիական «Էյփեն» ֆուտբոլային ակումբում։

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  FBref.com(բազմ․)
3. ↑  «Грач Яган отметил свой дебют в составе «Тюбиза»» (ռուսերեն). Armsport.am. 2009 թ․ փետրվարի 7. Արխիվացված է օրիգինալից 2012 թ․ ապրիլի 25-ին. Վերցված է 21.12.2010-ին.
4. ↑  «Яган вернулся в «Стандард»» (ռուսերեն). Armsport.am. 2009 թ․ փետրվարի 7. Արխիվացված է օրիգինալից 2012 թ․ ապրիլի 25-ին. Վերցված է 21.12.2010-ին.
5. ↑  «Грач Яган: окончательно решил покинуть льежский клуб» (ռուսերեն). Armfootball.com. 2009 թ․ դեկտեմբերի 20. Արխիվացված է օրիգինալից 2012 թ․ ապրիլի 25-ին. Վերցված է 21.12.2010-ին.
6. ↑  ««Гандзасар» отказался от услуг Грача Ягана» (ռուսերեն). Armsport.com. 2012 թ․ հուլիսի 17. Արխիվացված է օրիգինալից 2012 թ․ օգոստոսի 8-ին. Վերցված է 20.07.2012-ին.

Արտաքին հղումներ
----------------

* Ֆուտբոլիստի էջը *FootballFacts.ru* կայքում
* Պրոֆիլը *transfermarkt.com* կայքում(անգլ.)
* Ֆուտբոլիստի էջը *soccerway.com* կայքում(անգլ.)
* Վիճակագրությունը *National Football Teams* կայքում(անգլ.)

* Ֆուտբոլիստի էջը *FootballDatabase.eu* կայքում(անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | BDFA · eu-football.info (խաղացող) · FootballDatabase.eu · FootballFacts.ru · National Football Teams.com · Soccerway · Transfermarkt (խաղացող) · worldfootball.net (խաղացող) |

 |